b'\n_START_ARTICLE_\nKi od dale\xc4\x8d prihaja\xc5\xa1 v mojo bli\xc5\xbeino\n_START_SECTION_\nVsebina\n_START_PARAGRAPH_\nZgodba se odvija trinajst let po drugi svetovni vojni, avtor pa dogajanje zgosti na pet dni fikcijskega dogajanja. Glavni junak tega romana je Ivan Slokar, tr\xc5\xbea\xc5\xa1ki Slovenec in profesor prirodoslovja na liceju. Zdi se, da je \xc4\x8dlovek, ki ima vse, kar posameznik potrebuje za izpopolnjeno in sre\xc4\x8dno \xc5\xbeivljenje; skrbno \xc5\xbeeno Sonjo in ljubko h\xc4\x8derko Biserko, slu\xc5\xbebo, v kateri u\xc5\xbeiva spo\xc5\xa1tovanje kolegov ter nobenih finan\xc4\x8dnih problemov. Kljub temu ima njegovo \xc5\xbeivljenje tudi senco, temno liso iz preteklosti. Ivan se vse te\xc5\xbeje spopada z vsakdanjimi opravki, skrbmi in slu\xc5\xbebo, saj ga pri tem ovirajo nenehne misli in videnja iz preteklosti, ki se jih ne more otresti. Po trinajstih letih so se slabi spomini spet vrnili. Ivan se ne znajde in potrebuje odgovore, ki mu jih lahko ponudi le mati.\n_START_SECTION_\nZbirka\n_START_PARAGRAPH_\nKnji\xc5\xbena zbirka Beletrina\n_START_SECTION_\nOcene in nagrade\n_START_PARAGRAPH_\nRoman se je uvrstil med finaliste za Delovo nagrado kresnik za leto 2013.'